cyanic-selkie/wikianc huggingface dataset:
ולנטינו רוסי
מהונדה לימאהה
עונת 2005 עברה בשיוט שהזכיר את עונת 2003. בדומה, רוסי לא החמיץ את הפודיום במשך עונה שלמה, ניצח בתשעה מתוך 11 המרוצים הראשונים והוסיף עוד שניים בהמשך. רוסי לא ניצח בקלות בכל מרוץ בעונה זו. הקרבות היו צמודים לעיתים, אך בסופו של דבר ידו של רוסי כמעט תמיד הייתה על העליונה. העונה התאפיינה בהיעדר יריב דומיננטי - סטה ג'יברנאו לא הצליח לשחזר את הצלחתו מהעונות הקודמות ונעלם, אף ללא ניצחון בודד. למקום השני בסוף העונה הגיע מרקו מלנדרי האיטלקי, אך בהפרש גדול מאוד של 147 נקודות.
הבורסה לניירות ערך בטוקיו
היסטוריה
הבורסה הוקמה ב-15 במאי 1878, והמסחר בה החל ב-1 ביוני של אותה שנה. ב-1943 אוחדו עשר הבורסות ברחבי יפן עם הבורסה של טוקיו ליצירת בורסה יפנית אחת. ב-1945, לאחר ההפצצה בנגסאקי שהתרחשה לקראת סיום מלחמת העולם השנייה, פסק זמנית המסחר בבורסה לצורך ארגון מחדש. הבורסה נפתחה מחדש ב-16 במאי 1949. מ-1983 חלה האצה חסרת תקדים בפעילות הבורסה, וב-1990 היו 60% מההון בשוק המניות העולמי מושקעים בבורסה זו, מה שהפך אותה לגדולה בעולם. לאורך שנות ה-90 של המאה ה-20 חלה ירידה תלולה בפעילותה ובדירוגה, אך היא עדיין נחשבת כיום כשלישית בגודלה בעולם.
פורט מריה
פורט מריה (באנגלית: Port Maria) היא בירת מחוז סנט מרי שבג'מייקה. העיר נקראה במקור "פוארטו סנטה מריה" והיא הייתה היישוב השני שהוקם על ידי המתיישבים הספרדים בג'מייקה (אחרי סנט אנ'ס ביי).
המרוץ לדראג: אולסטארס: עונה 7
מתמודדות
הפרטים (שמות, גילאים וערים) נכונים לזמן הצילומים.
מוזיאון פיטרי לארכאולוגיה מצרית
מוזיאון פיטרי לארכאולוגיה מצרית (אנגלית: Petrie Museum of Egyptian Archaeology) הוא מוזיאון בלונדון המוקדש לאגיפטולוגיה. המוזיאון מופעל על ידי המכון לארכאולוגיה של הקולג' האוניברסיטאי של לונדון (UCL). המוזיאון כולל יותר מ-80,000 מוצגים היסטוריים, והאוסף המוצג במוזיאון הוא בין האוספים המובילים בעולם המציגים פריטים ממצרים העתיקה. רק האוספים במוזיאון המצרי בקהיר, המוזיאון הבריטי והמוזיאון המצרי בברלין משתווים לו במספר הפריטים המצריים העתיקים המוצגים בהם. המוזיאון נקרא על שם האגיפטולוג והארכאולוג הידוע פלינדרס פיטרי, שהיה בין מייסדיו.
התצוגה במוזיאון והביקור בו
האוסף המוצג במוזיאון כולל מוצגים חשובים, שהם הראשונים מסוגם שנמצאו - פיסת בד, המוקדמת ביותר שנמצאה במצרים, משנת 5000 לפנה"ס, שני אריות ממקדש האל מין בקופטוס, מהקבוצה הראשונה של הפסלים המונומנטליים, משנת 3000 לפנה"ס, קטע מאבן פלרמו המכיל חלק מרשימת מלכי מצרים מהמאה ה-25 לפנה"ס, הדוגמה הראשונה של עיבוד המתכת במצרים, מחרוזות הברזל המעובדות הראשונות משנת 3500 לפנה"ס, הדוגמה הראשונה של זגגות במצרים, החותם העגול הראשון (משנת 3500 לפנה"ס), הצוואות הראשונות שנכתבו על פפירוס, הפפירוס הראשון העוסק ברפואת נשים, הפפירוס היחיד העוסק בוטרינריה, ותרשימים ארכיטקטוניים לבניית מקדש מ-1300 לפנה"ס.
מרקוס פורקיוס קאטו אוטיקנסיס
קשר קאטילינה ומאבק בפופולרים
כאשר קיסר היה קונסול בשנת 60 לפנה"ס, התנגד קאטו בתוקף לכל הצעותיו, עד כדי כך שקיסר הורה לאסור אותו. ברם, אפילו זה לא מנע ממנו להתנגד לקיסר בחריפות ולנסות ולמנוע את מינויו למושל איליריה וגאליה קיסאלפינה.
מושל קפריסין
לאחר הגיעו הציע קאטו למלך קפריסין בתמורה לממלכתו את תפקיד הכהן הגדול במקדש אפרודיטה בפאפוס. תלמי סירב להצעה והתאבד. כל אוצרותיו הועברו לרומא.
הספרייה והמוזיאון הנשיאותיים על שם ג'ורג' הרברט ווקר בוש
המטרה הרשמית של הספרייה והמוזיאון היא "לשמר ולהנגיש את הרשומות, המסמכים והחפצים של הנשיא ג'ורג' בוש האב, על מנת לקדם את הדמוקרטיה, החינוך, וההבנה הציבורית של ההיסטוריה האמריקנית דרך סיפור חייו וניסיונו האישי של ג'ורג' בוש".
מבצע נשר
התקפות איסלאמיסטיות מוקדמות
ב-30 ביולי ביצעו חמושים תקיפה בתחנת משטרה מצרית באל-עריש, והרגו שישה בני אדם.
ישראל
ב-24 באוגוסט 2012, גורם צבאי מצרי בכיר אמר כי שר ההגנה המצרי עבד אל-פתאח א-סיסי ושר הביטחון הישראלי אהוד ברק הגיעו להסכמה בסוגיית המיליטריזציה של סיני. הגורם דיווח כי סיסי התקשר לברק ואמר כי מצרים מחויבת לקיים את הסכם השלום עם ישראל. סיסי אמר גם כי המיליטריזציה היא זמנית, והיא נחוצה לביטחון ולמלחמה בטרור. עם זאת, גורם ביטחוני ישראלי הכחיש שהתקיימה שיחה כזו.
הרוקה טאצ'ימוטו
ביוגרפה וקריירה
טאצ'ימוטו זכתה פעמיים באליפות העולם לנוער (עד גיל 20) בשנים 2008 ו-2009. בשנת 2010 היא זכתה במדליית זהב בגראנד סלאם טוקיו היוקרתי לאחר שניצחה בגמר את אדית בוש ההולנדית.
בשנת 2014 היא זכתה במדליית ארד בגראנד סלאם פריז ומדליית כסף בגראנד סלאם טוקיו. בשנת 2015 היא זכתה בגראנד סלאם טיומן וגראנד סלאם פריז לאחר שניצחה בגמר את לאורה וארגס קוך הגרמנייה עם איפון.
באולימפיאדת ריו דה ז'ניירו 2016, טאצ'ימוטו זכתה במדליית הזהב. בקרב הראשון היא ניצחה את צ'או זו הסינית, בשמינית הגמר היא ניצחה את קים פולינג ההולנדית וברבע הגמר ניצחה את קליטה זופנצ'יץ' הקנדית. בחצי הגמר היא ניצחה את לאורה וארגס קוך הגרמנייה ובגמר ניצחה באיפון את יורי אלוואר הקולומביאנית לאחר שהצליחה לרתק אותה למזרן במשך 20 שניות.
פיודור ברוניקוב
ביוגרפיה
הוא ביקר בביתו ברוסיה מ-1863 עד 1865. בהיותו שם, האקדמיה העניקה לו פרופסור בציור היסטורי על תיאורו של הוראס קורא את הסאטירות שלו בפני גאיוס. הוא גם בא במגע עם קבוצת אמנים פורשים שלימים נודעו בשם הנודדים; מה שהעניק לו השראה לצייר סדרה של יצירות ז'אנר על חיי האיכרים. מאוחר יותר, הוא הפך לחבר בקבוצה ושלח באופן קבוע ציורים מאיטליה כדי להציג בתערוכות שלהם. הוא נבחר לאקדמאי וחבר כבוד באקדמיה. בתקופה זו יצר את אחת מיצירותיו הידועות ביותר: השדה המקולל (1878), כתב אישום נגד העבדות.
ריטה
1978–1986: תחילת דרכה ואלבום הבכורה
בנוסף, ריטה השתתפה באותה שנה בדואט עם קלינשטיין "שבועה", שהופיע באלבומו "ביום של הפצצה".
1987–הווה: אלבומים, הופעות ושיתופי פעולה
בשנת 1991, ריטה שיתפה פעולה עם דודו פישר במופע המוזיקלי "הערב מחזמר" שכלל שירים מהמחזמר "קול נדרי" שהולחנו על ידי המלחין הבינלאומי לאלו שיפרין, וכן מבחר שירים ממחזות מפורסמים, בהם, "מצחיקונת", "סיפור הפרברים" ועוד. "הערב מחזמר" תועד על גבי אלבום באותו שם. באותה שנה זכתה ריטה במקום הראשון בתואר "זמרת השנה" בתחרות "תפוח הזהב" של רשות השידור.
בשנת 1992 עבדה ריטה על אלבום שלישי, בהפקת קלינשטיין. ממנו יצאו שני תקליטי שדרים לחניו של קלינשטיין לשירים "חיזיון מקומי" (למילים של אהוד מנור) ו"תחנה של זמן" (למילים של אסתר שמיר), אך האלבום נגנז ושיריו הופיעו מאוחר יותר על גבי אלבום אוסף של ריטה. שיר נוסף שהוקלט לאלבום הוא "אני בחורה פשוטה", שכתב מאיר גולדברג והלחין עובד אפרת, אבל נפסל על ידי מפיקיה מסיבה לא ידועה ולא יצא מעולם. אפרים שמיר כלל באלבומו השני מאותה שנה את השיר, ששמו שונה ל"אני אוהב נשים" ועם מילים חדשות, גם הן של גולדברג (גם המילים החדשות עוררו סערה מאחר שהן מרמזות לטרנסג'נדריות). באותה שנה יצא באירופה, בעיקר בצרפת ובבלגיה, סינגל לשיר "Roxanne" מתוך האלבום Breaking Those Walls שכבש את מצעדי הפזמונים למשך זמן ניכר. הסינגל זכה גם להצלחה קופתית מרשימה ונמכר שם ב-140,000 עותקים. באותה שנה השתתפה במופע צדקה, "Let Freedom Ring", עבור "החברה הלאומית למשפחות של אסירים אמריקאים ונעדרים בדרום מזרח אסיה", שהתקיים באקדמיה למוזיקה בפילדלפיה.
בשנת 2001 הופיעה ריטה עם התזמורת הפילהרמונית הישראלית בניצוחו של אשר פיש ב"קונצ'רטו לריטה ולתזמורת". לראשונה יצאה ריטה במופע המבוסס על רפרטואר קלאסי, שכלל בעיקר אריות ושירים קלאסיים של פוצ'יני, ביזה וגרשווין, לצד עיבודים סימפוניים ללהיטים מוכרים. עד היום ממשיכה ריטה להופיע במתכונת זו במספר הופעות מצומצם ביותר, בישראל ומחוצה לה. בשנת 2001, ריטה גם התארחה באלבומו של יוסי בנאי "לאט", בדואט "ציור של אהבה", שכתב רפי קינן והלחין יונתן בר גיורא.
בעקבות אלבום זה יצאה ריטה לסיבוב הופעות בשם "ריטה ההופעה - Live 2003". סיבוב ההופעות התקיים במהלך 2003 ו-2004 והסתיים באוגוסט 2004. במופע, שנשא אופי יותר אנרגטי עם צוות רקדנים, ריטה ביצעה שירים מאלבומה האחרון "חמצן" לצד מיטב להיטיה.
במאי 2010 יצא השיר "קול זיכרון חוזר" שהקליטה ריטה עם עילי בוטנר שאת מילותיו כתבה בשיתוף עם בוטנר. השיר נכלל באלבומו של בוטנר "עילי בוטנר".
באוגוסט 2015 יצא אוסף כפול בן 34 שירים בשם "ריטהאוסף", הכולל להיטים שליוו את ריטה בשלושת העשורים האחרונים.
בנובמבר 2016, ריטה הופיעה באירוע ההתרמה השנתי של עמותת אנוש לרגל חודש בריאות הנפש הישראלי.
בשנת 2019 במלאת 30 שנה לאלבום "ימי התום", חזרה ריטה לסיבוב הופעות "ימי התום 2019" שכלל את שירי האלבום ולהיטים נוספים. ביוני 2019 יצא הסינגל השישי "באתי אליך".
תיאטרון
בסוף שנת 1989 השתתפה פעם נוספת במופע לילדים "הפסטיבל", בו שרה את השיר "כובע קסמים" שהלחין קלינשטיין למילותיה של לאה גולדברג.
קולנוע
בשנת 1995 השתתפה ריטה בדיבוב סרט האנימציה "פוקהונטס" של חברת וולט דיסני, בו דיבבה את פוקהונטס, הדמות הראשית, כמחווה לבתה הבכורה, משי. ריטה שרה את רוב שירי פסקול הסרט, הבולטים שבהם "צבעי הרוח" ו"שם מעבר לנהר".
טלוויזיה
בפברואר 2015 ריטה נבחרה לשמש כפרזנטורית של רשת התכשיטים והשעונים "ROYALTY". הקמפיין כלל סרטון פרסומת לצד מודעות בעיתונים ובאינטרנט. ריטה החליפה בתפקיד את מירי בוהדנה שדגמנה עבור הרשת במשך עשור. בשנת 2018 דורית רבליס החליפה אותה.
דיסקוגרפיה
{{טורים|
סלמאן הפרסי
סלמאן הפרסי (בערבית: سلمان الفارسي; תעתיק: סלמאן אלפארסי), היה אחד מחברי הנביא מוחמד ועלי לפי המסורת המוסלמית. בכתות קיצוניות של השיעה, נתפש כאחד מהתגלמויות האל באדם.
ביוגרפיה
למשמע הדבר חדל סלמאן מעבודתו, קפץ מעץ התמר שאת פירותיו קטף והחל לצהול ולכרכר. היהודי הכה את סלמאן וציווה עליו לשוב לעבודתו. אך באותו הערב, לקח סלמאן מספר תמרים, הלך לביתו של מוחמד ואמר לו שהוא שמע שהוא אדם ישר ושהוא וחבריו נמצאים במצוקה. סלמאן בחן אותו ונתן לו צדקה ממנה לא לקח לצרכיו ואז העניק לו כדורון מנחת תמרים ממנה סעדו הוא וחבריו. סלמאן קיבל עליו את האסלאם ושוחרר מעבדותו בידי הנביא אשר שילם ליהודי, לפי המסורת, כופר לפידיונו.
אי צ'ינג
אי צ'ינג (בסינית: 易經, פין-יין: yì jīng, תעתיק מדויק: אִי גִ'ינְג, "תורת השינויים" או "ספר התמורות") הוא ספר פילוסופי ומיסטי, המספק עצות להתלבטויות בחיים, בעזרת מיפוי דפוסי שינויים בחיים בעזרת טריגרמות. הספר הוא אחד מ"חמשת ספרי המופת" והוא שימש הן כאורקל (כלומר אמצעי מיסטי לניבוי עתידות), והן ככלי לקבלת החלטות בנושאים שונים. השפעתו על התרבות הסינית ענפה ורבה והוא שימש את התרבות הסינית לקבלת החלטות כמעט בכל נושא ותחום שאפשר להעלות על הדעת.
הסמל
לכל שישיית אי צ'ינג ישנו גם "סמל", שהוא משפט קצר המופיע לאחר הפירוש, והמשפט הזה מייצג את שתי השלשות המרכיבות את השישיה ואת ההתנהגות הראויה ל"איש המעלה" בהתחשב בנסיבות אותן מתארת השישיה. לדוגמה בשישיה מספר 35 שנוצרת משלשת "אש" מעל שלשת "אדמה", ה"סמל" מנוסח כך:
הקווים המשתנים
זהו נוסח הקו השלישי המשתנה בשישייה השלישית:
לפי המסורת
מי שפיתח את השלשות המרכיבות מצירופים של קווי יאנג וקווי יין, היה פו הסי, דמות מיתולוגית שנחשב לקיסר הראשון של סין. את השישיות ואת המשפט לכל שישייה כתב המלך וון (שושלת ג'ואו), שחי במאה השתים עשרה לפני הספירה. בנו של וון, הדוכס צ'י חיבר את הפירושים ל"קווים הזזים" בכל שישיה וחתם בכך את גרסתו הבסיסית של "אי צ'ינג". המלך וון והדוכס צ'י, נחשבים למחברי אי צ'ינג.
במערב
היחס לאי צ'ינג כספר פופולרי לניבוי עתידות הושפע במערב מעליית מהפכת ילדי הפרחים, ומהתעניינותו של קרל גוסטב יונג בשימוש בטקסט, כפי שהבין מריכרד וילהלם, המתרגם הפופולרי ביותר של הטקסט בזמנו, עמו היה בקשרי ידידות ושיתוף פעולה. היחס לאי ג'ינג, על כן, בתרבות העידן החדש, מסמנת אותו כספר מיסטיקה וניבוי עתיד.
שימוש באי צ'ינג
כך לדוגמה, אם נזרוק שלושה מטבעות ונקבל שניים שיצאו עץ ואחד שיצא פלי תוצאת הזריקה תהיה חיבור של פעמיים 2 בגין שתי תוצאות ה"עץ" ופעם אחת 3 בגלל תוצאת הפלי. התוצאה תהיה 2+2+3 = 7.
מרים גז-אביגל
פעילות ציבורית
מכהנת גם כמנכ"ל תזמורת המקאם הישראלי - תזמורת מזרחית קלאסית, שחבריה מנגנים בכלים בהם נטען כי היהודים ניגנו בבית המקדש. במסגרת תפקידה נאבקת גז-אביגל לקבלת מימון לתזמורת ממשרד האוצר והתרבות. פועלת גם להקמת מרכז אקדמי להוראת המוזיקה המזרחית הקלאסית על כל רבדיה, לתיעוד ולחקר מוזיקה זו, וכתשתית להכשרת מורים בתחום זה עבור מערכת החינוך.
ניגריה
היסטוריה
חפירות ארכאולוגיות מגלות שניגריה הייתה מיושבת בחלקה לפני יותר מ-9,000 שנה. באותה תקופה שלט בניגריה שבט האוסה. בין השנים 500 לפנה"ס ל-200 פרחה בניגריה תרבות הנוק. מאוחר יותר, בין שנת 700 עד למחצית הראשונה של המאה ה-15, האזור שמכונה היום ניגריה היה תחת שליטת ערי המדינה של שבטי היורובה איפה ואויו אימפריית קנאם בורנו ממלכת בנין ממלכת נארי וערי המדינה של שבטי האוסה קנו וקאטסינה.
ב-2009 פתח ארגון הטרור האסלאמי בוקו חראם במרד מזוין נגד השלטון. משמעות שמו של הארגון היא "חינוך מערבי הוא אסור". הטרוריסטים חברי הארגון תקפו את כוחות הביטחון ופגעו במוסדות ממשלתיים. בעבר הצהירו ראשי הארגון כי הם שואפים להפוך את חוקי השריעה לחוק המדינה. בדצמבר 2011 נהרגו כ-70 בני אדם במדינת יובה שמהווה את מוקד הקרבות שנערכים בין כוחות הביטחון לבין הטרוריסטים. הארגון תכנן וביצע גם את ההתקפה על מטה האומות המאוחדות באוגוסט באבוג'ה שבמהלכה נהרגו 24 בני אדם. ב-3 במרץ 2013, רצחו טרוריסטים מארגון "בוקו חראם" יותר מ-30 בני אדם שנסעו לחתונה בצפון מזרח ניגריה.
בשנת 2012 התרחשה התפוצצות מכלית הדלק באוקובי בה נהרגו מעל ל-120 אזרחים ורבים נפצעו.
מערכת המשפט
החוקה של ניגריה היא החוק העליון של המדינה. קיימות ארבע מערכות משפטיות מובחנות בניגריה, הכוללות את המשפט האנגלי, המשפט המקובל, המשפט המנהגי ודיני השריעה:
מדינות הפדרציה
ניגריה מורכבת מ-36 מדינות ומטריטוריה פדרלית אחת: אבוג'ה (הטריטוריה הפדרלית של הבירה), אבוני, אביה, אדו, אדמווה, אוגון, אויו, אונדו, אוסון, אימו, אנמברה, אנוגו, אקווה איבום, אקיטי, באוצ'י, בורנו, ביילסה, בנו, גומבה, ג'יגווה, דלתה, זמפרה, טרבה, יובה, לאגוס, ניג'ר, נסרווה, סוקוטו, פלטו, קבי, קגן, קדונה, קוארה, קוגי, קנו, קצינה, קרוס ריוור, ריוורס.
דרום הארץ במיוחד מאופיין בעיור חזק מאוד ובמספר רב יחסית של ערים. לפי הערכה משנת 2015, יש בניגריה 20 ערים עם יותר מ-500,000 תושבים, כולל עשר ערים עם אוכלוסייה של מיליון תושבים.
דמוגרפיה
בשנת - 2022 דווח כי במדינה יש רק ארבעה רופאים לכל 10,000 תושבים.
אפקט דאנינג-קרוגר
העלאת הרעיון
התופעה נבדקה לראשונה בסדרת ניסויים שפורסמו ב-1999 על ידי דייוויד דאנינג וג'סטין קרוגר  מהמחלקה לפסיכולוגיה באוניברסיטת קורנל. הם ציינו מחקרים קודמים אשר טוענים שמחסור בידע גורם לעיתים קרובות לביצוע לא מספק של משימות. דפוס זה נראה במחקרים של משימות בתחומים כגון הבנת הנקרא, הפעלת רכב מנוע ומשחק של שחמט או טניס.
מחקרים תומכים
דניאל איימס ולארה קאמרת' הרחיבו עבודה זאת גם לרגישות לזולת, והתפיסה העצמית של נבדקים עד כמה רגישים הם היו. חוקרים אחרים טענו שאפקט זה אינו כה ברור ועשוי להיות בשל רמות רעש ומשוא פנים. בסדרה של 12 משימות על פני שלושה מחקרים, החוקרים מצאו כי במשימות קשות באופן מתון, המבצעים הטובים והגרועים ביותר שונים מעט מאוד ברמת דיוק, ובמשימות קשות יותר שיפוטם של המבצעים הטובים ביותר היה פחות מדויק משל המבצעים הגרועים ביותר. דפוס זה מצביע ששפיטה בכל רמות המיומנות כפופים לרמות דומות של טעויות.
גשר מודעי
גשר מודעי הוא גשר העובר מעל נתיבי איילון ומחבר בין מתחם הבורסה ברמת גן לבין דרך נמיר בתל אביב, וקצהו העובר ברמת גן נבנה בין לאונרדו סיטי טאוור לבית גיבור ספורט. הגשר קרוי על שם השר יצחק מודעי.
שפתיים (להקה)
השפעות ושיתופי פעולה
להקת שפתיים הייתה הלהקה הראשונה משדרות והשפיעה רבות על אמנים אחרים בעיר כמו קובי אוז, להקות טיפקס וכנסיית השכל ועוד.
גג (אלבום)
הפקה
האלבום יצא לאחר הפסקה ארוכה של שבע שנים לאחרי אלבומם הראשון, "משוחח עם כיסא", ונבדל ממנו בכך שהוא מאופיין בטון רציני ורוקיסטי יותר. האלבום עובד והופק מוזיקלית על ידי הלהקה.
נת"ע - נתיבי תחבורה עירוניים
שנות האלפיים
בראשית 2009 התגלו קשיים במימון אצל קבוצת MTS. בדצמבר 2010, לאחר תהליך של כשנתיים, ביטלה המדינה את זכייתה של MTS במכרז להקמת הפרויקט והטילה את תפקיד הקמת המערכת על נת"ע
שנות העשרה
באוגוסט 2013 מונה אלכס ויז'ניצר ליו"ר חברת נת"ע. ויז'ניצר המקורב לבכירי מפלגת ישראל ביתנו, אביגדור ליברמן ופאינה קירשנבאום, נעצר בדצמבר 2014 והתפטר מתפקידו ב-22 בינואר 2015. על רקע החשדות לשחיתות במפלגה. בעקבות התפטרותו, נמסר כי מיזם הרכבת הקלה צפוי להתעכב בשנה נוספת. במרץ 2015 התפטרה מתפקידה מנהלת משאבי האנוש של החברה, ג'אנה קנופלר, בתה של השרה סופה לנדבר.
ביולי 2018 הוטל על נת"ע לתכנן את קווי המטרו בעלות של יותר מחצי מיליארד שקלים. עלות ביצוע הפרויקט נאמד ב-150 מיליארד ש"ח.
בנובמבר 2019 החלו להגיע לישראל הקרונות שישמשו בקו האדום.
תקיפת אי הארנבות
רקע
אי הדקלים (א-נח'יל) הנקרא גם "אי הארנבות" (אל-אראניב) הוא השני בגודלו בין האיים הסמוכים לעיר אל-מינא שבצפון לבנון, ושוכן כשמונה ק"מ מצפון-מערב לטריפולי.
אהרן דומב
אהרן דוֹמְבּ (מכונה דומפה, נולד ב-17 בספטמבר 1956) הוא איש ציבור דתי לאומי, שימש מזכ"ל מועצת יש"ע ומנכ"ל משרד התיירות.
אנתוני פאוצ'י
אנתוני סטיבן פאוצ'י (באנגלית: Anthony Stephen Fauci; נולד ב-24 בדצמבר 1940) הוא רופא ואימונולוג אמריקאי, שכיהן כמנהל המכון הלאומי לאלרגיה ומחלות מידבקות (NIAID) מאז 1984. מאז ינואר 2020, הוא אחד החברים המובילים של כוח המשימה של הבית הלבן לנגיף הקורונה, כוח משימה שנועד לטפל במגפת הקורונה בארצות הברית.
סונדרה גוטורמסן
ביוגרפיה
גוטורמסן נולד בנורווגיה אחד משלושה ילדיהם של קריסטין ואטלי. את שנתו האחרונה בתיכון עשה בדייוויס שבקליפורניה שם אביו היה בשנת שבתון.
Try Everything
Try Everything (בעברית: נסה הכל) הוא סינגל שהוקלט על ידי הזמרת-יוצרת הקולומביאנית שאקירה, עבור אולפני ההקלטות של וולט דיסני, כחלק מפסקול הסרט "זוטרופוליס". השיר יצא לאור ב-15 בפברואר 2016, כסינגל הראשון והיחיד מתוך הפסקול.
קומדיה
התלבושות
הסבר אחד לכך שאלמנט זה נשאר לכל אורך תקופת הקומדיה העתיקה, זה בשל עיסוק הקומדיה בפיזיות של האדם, בעוד שהטרגדיה עוסקת ברגשות ונפש האדם. הסבר נוסף הוא שחזור טקסי הפריון לכבוד דיוניסוס שבהם נעשה שימוש בסמלי פאלוס.
המסכות היו מאוד טיפוסיות לקומדיה- מוגזמות שמותאמות לטיפוסים מסוימים: העבד, הזקן, הכפרי וכו', לכל דמות מספר מצומצם של תכונות מוקצנות שסביבן נבנית הופעתה החיצונית. יש סברה שמסכות אשר ייצגו אנשים המוכרים לתושב האתונאי היו כקריקטורה לאותם אנשים. הייתה כנראה הצגה מוגזמת של הופעה חיצונית של אלים וגיבורים מסוימים דרך מסכה ולבוש.
הקומדיה ברומא
הקומדיות הראשונות ברומא היו עיבודים של קומדיות יווניות - כך שרוב הקומדיות היווניות הידועות לנו היום הם בעצם עיבודים מאוחרים שנעשו ברומא.
קומדיה דל'ארטה
בתקופה האליזבתנית באנגליה התרבו להקות שחקנים נודדות אשר שיחקו בסגנון זה. התיאטרון היה מאוד נחשב, ובשנת 1570 קיבל המשחק הכרה מקצועית בחוקי המדינה. התלבושות במחזה ייצגו סטריאוטיפים ומעמדות.
רוברט מקפרלן
ביוגרפיה
רוברט מקפרלן היה בנו של חבר בית הנבחרים הדמוקרטי מטקסס ויליאם מקפרלן. הוא נולד בוושינגטון די. סי., כאשר המשפחה התגוררה בעיר הבירה בשל כהונת האב בקונגרס. לאחר סיום לימודיו בבית הספר התיכון, הוא התקבל ב-1955 לאקדמיה הימית של ארצות הברית, שם סיים את הכשרתו ב-1959. הוא היה השלישי מבין בני משפחתו שלמד באקדמיה הימית לאחר דודו, רוברט מקפרלן (סיים ב-1925) ואחיו ביל (סיים ב-1949). הוא סיים בין 15 האחוזים של המצטיינים בכיתתו ובלט בפעילותו הספורטיבית במהלך לימודיו.
קריירה בממשל הפדרלי
לאחר תפקיד זה, שב מקפרלן אל הבית הלבן ומונה כיועץ לביטחון לאומי של הנשיא רייגן. בתפקידו זה היה אחראי על פיתוח מדיניות החוץ והביטחון של ארצות הברית. הוא תמך ביוזמת ההגנה האסטרטגית ("מלחמת הכוכבים").
לאחר פרישתו
מקפרלן היה מייסד שותף ומנהל כללי של חברת McFarlane Associates Inc, חברת ייעוץ בינלאומית. הוא גם היה המייסד השותף והמנהל של "שגשוג, עוצמה ושלום בינלאומי" (International Peace Power & Prosperity), תאגיד של חברות ששואפות לבנות כורים גרעיניים בערב הסעודית בהנהגת מפקדים צבאיים אמריקאים לשעבר ופקידי הבית הלבן לשעבר. הוא היה חבר במועצה המייעצת של מכון וושינגטון למדיניות המזרח התיכון, היה נשיא "המכון לחקר ביטחון עולמי" (IAGS), וחבר המועצה המייעצת וחבר מייסד של Set America Free Coalition. הוא גם היה חבר במועצה המייעצת של "שותפות למען אמריקה בטוחה", ארגון ללא כוונת רווח המקדיש את פועלו לשחזור המרכז הדו-מפלגתי של מדיניות הביטחון והחוץ הלאומית. הוא שירת במספר מועצות מנהלים של חברות וגופים נוספים.
מקפרלן היה יועץ במערכת הבחירות של ג'ון מקיין בבחירות לנשיאות של 2008.
רועי רוזנבליט
בשירות החוץ
ב-2018 מונה רוזנבליט לשגריר ישראל בסנגל, גמביה, גינאה, גינאה-ביסאו וכף ורדה. ב-2019 ליווה רוזנבליט את ראש ממשלת כף ורדה בביקור היסטורי בישראל והיה לאחד הדיפלומטים האחרונים שפגשו את הנשיא המייסד של גמביה, סר דאוודה ג'ווארה, לפני פטירתו בגיל 95.
צ'ארלס דיקנס
ביוגרפיה
צ'ארלס דיקנס נולד בעיר הנמל פורטסמות' שבדרום אנגליה. אביו היה פקיד ימי בעל הכנסה נאה, שאפשרה לדיקנס הצעיר להתחנך משך זמן בבית ספר פרטי. כשהיה ילד, עברה משפחתו להתגורר בצ'טהאם שבמחוז קנט, וב-1823 לקמדן טאון שבלונדון.
בלטו
מסע תרופת הדיפטריה לנום
לא הייתה דרך להעביר את התרופה מאנקורג' לנום מלבד באמצעות צוותי מזחלות כלבים. התרופה הועברה ברכבת מאנקורג' לעיר ננאנה, השוכנת כ-1,100 קילומטרים מנום. יותר מעשרים רוכבי מזחלות כלבים השתתפו בהעברת התרופה, כאשר כל אחד מהם העביר את התרופה מעיר לעיר לרוכב הבא בתור במסע. בחוץ שררה רוח חזקה והטמפרטורה הייתה 31- מעלות צלזיוס.
ב-2 בפברואר 1925, רוכב מזחלות השלג הנורווגי גונאר קאסן קיבל את התרופה ונסע עמה לנום. קייסן היה צריך להעביר את התרופה לסייפטי פורט ולרוכב שנקרא רוהן שהמתין במקום. הכלב שהוביל את מזחלתו של קאסן היה בלטו.
לאחר המסע
אחרי המסע, בלטו וקאסן הפכו לידוענים. ב-17 בדצמבר 1925, כ-10 חודשים לאחר הגעתו של בלטו לנום, פסל של בלטו שפיסל פרדריק רוט, הונח בסנטרל פארק שבניו יורק. את פסל זה ניתן לבקר כיום. לאחר מותו, גופתו של בלטו פוחלצה וניתן לראותה במוזיאון להיסטוריית הטבע שבקליבלנד. כיום ישנם מספר ארגונים הנלחמים להביא את גופתו של בלטו למוזיאון באנקורג'. בעל המוזיאון שבקליבלנד, אינו מוכן להעביר את בלטו לאנקורג', ולטענתו בלטו חי חצי מחייו בקליבלנד.
גואטמלה במשחקים האולימפיים לנוער
אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג הייתה המשלחת הגדולה ביותר שגואטמלה שלחה עד כה. המשלחת מנתה 20 ספורטאים שהתחרו בעשרה ענפי ספורט. המשלחת לא זכתה במדליות. המשלחת לא הגיעה להישגים בענפים ג'ודו, קליעה, קרב חמש מודרני, קשתות, רכיבה ושחייה. המשלחת התחרתה גם בענפים אופניים, כדורגל וכדורעף חופים בהם היא הגיעה למקומות האחרונים. בניגוד לאולימפיאדת הנוער סינגפור, בענף ההתעמלות המשלחת הגיעה למקומות נמוכים.
מדליות לפי משחקים
width="20px"|
מונטיגו ביי
היסטוריה
בעיר שוכנת נציבות האו"ם לחוק הים (UNCLOS).
נאור אורמיה
ביוגרפיה
נולד בשם נאור אורמיאן בראשון לציון, בה גם גדל והתחנך. אחיהם הצעיר של הילה אורמיה ושל אוהד אורמיה. בנעוריו התפרנס מנגינה בדרבוקה ומעבודה כמלצר-מזמר.
קריירה
בשנת 2009 פגש את הסוכן רוברטו בן שושן, בעת שאכל במסעדה, אורמיה יצר עמו קשר ולאחר מכן חתם על חוזה בסוכנות של בן שושן. ב-26 באוקטובר 2010 הוציא אורמיה את אלבום הבכורה שלו בשם "נאור אורמיה". לקראת יציאת האלבום יצאו הסינגלים "מה שאת צריכה" (שנכנס למצעד השנתי של רשת ג' וערוץ 24), "איפה הימים" (את השניים האחרונים אורמיה גם כתב והלחין), "אני מת לדעת" ו"אהבת חיי", במקביל ליציאת האלבום יצא לאור גם "תהיי אתי" ו"לכי לך".
אלכסנדר אייזנשטט
תערוכות
בינואר 2017, סדרת ציוריו "ספקטרום החיים" הוצגה בכריסטי'ס במוסקבה. בקיץ של אותה שנה הסדרה הוצגה בקרן של פרויקט פרידה בשיתוף פעולה של סברבנק. אוצר התערוכה היה מייקל סלובודינסקי. בשנת 2018 הוצגה הסדרה במוזיאון היהודי בעיר אייזנשטט שבאוסטריה..
או.ג.פ.או.
לאנשי הארגון הייתה סמכות לפנות אל בית המשפט העליון של ברית המועצות בכל עניין משפטי לצורך הוצאת צווים, כמעט ללא מגבלה חוקית ולארגון היו סמכויות חקירה ושפיטה, שהקלו עליו ברדיפת מתנגדים למשטר הסובייטי.
מילת נשים באריתריאה
אריתריאה היא מדינה בצפון-מזרח אפריקה, בה מושרש תרבותית מנהג מילת הנשים עתיק היומין. מילת נשים מוגדרת כתהליך הכולל כריתה חלקית או מלאה של חלקו החיצוני של איבר המין הנשי. הדבר נעשה מסיבות תרבותיות או דתיות ולא מסיבות רפואיות, ומוגדר כאלימות נגד נשים. הסרת חלקים מאיבר המין הנשי מבטלת או מקטינה משמעותית את יכולתה של האשה ליהנות מיחסי מין ולהגיע לאורגזמה.
המנהג באריתריאה
באריתריאה מבוצעים שלושה סוגים של מילת נשים. הסוג הראשון הוא הסרת עורלת הדגדגן מבלי להסיר את הדגדגן כולו. הסוג השני הוא הסרת הדגדגן כולו עם הסרת חלק מהשפתיים הקטנות. הסוג השלישי הוא הסרת חלק או כל איבר המין החיצוני (דגדגן, שפתיים קטנות, שפתיים גדולות), ותפירה להצרת הפתח הוגינאלי. רוב הנשים באזורים הכפריים עברו הליך מהסוג השלישי, בעוד באזורים העירוניים רוב הנשים עברו הליך מסוג הראשון או השני. באופן כללי יותר משליש מהנשים באריתריאה עברו הליך מהסוג השלישי, הכולל את הצרת פתח הנרתיק. ההליך לרוב מבוצע על ידי בן/בת משפחה בבית, והשימוש בכלים מעוקרים נדיר. עיקור הוא תהליך השמדת כלל החיידקים הנדרש למניעת זיהומים (העלולים לסכן את חיי החולה) בעת פרוצדורות כירורגיות, והיעדרו חושף את הנשים לסכנות בריאותיות רבות. לאחר ההליך נקשרות רגלי הילדה/הנערה, והיא שוכבת כך מספר ימים על מנת שהתפרים יחלימו.
אלטיס
היסטוריה
במאי 2015 רכשה אלטיס 70% ממניות חברת Suddenlink, שלפי הערכות היא חברת הכבלים השביעית בגודלה בארצות הברית, תמורת 9.1 מיליארד דולר.
עמיחי פאגלין
ביוגרפיה
בגיל צעיר הצטרף לארגון "ההגנה" ומונה כקשרו של אפרים דקל, מפקד בש"י. הוא השתתף בקורס מפקדי כיתות וציפה להשתתף במהרה בפעולה ממשית ראשונה נגד הבריטים. תחת זאת, לאכזבתו, נצטווה לגרד כרוזים מהקירות ולבצע פעולות פשוטות. פאגלין, שכל בני משפחתו נמנו עם תנועת העבודה, התאכזב ממחדלי "ההגנה" ומגישתה הפייסנית והרופסת להגדרתו, פרש ממנה והצטרף לאצ"ל.
נורד 2501 נוראטלס
הנורד בחיל האוויר הישראלי
במלחמת ששת הימים היו ברשות חיל האוויר 23 מטוסי נורד והם שימשו לביצוע טיסות סיור, אספקה לכוחות הלוחמים ופינוי נפגעים.
היכל התהילה של ה-WWE לשנת 2013
טקס
בוב באקלנד הוכנס על ידי מריה מנונוס.
הטחנה
היסטוריה
בשנות השישים של המאה העשרים הושכר מבנה הטחנה לממשלת הולנד, אשר שיכנה בו - בזו אחר זו - את משפחות הקונסולים ההולנדיים בירושלים. בחירתן במבנה נעשתה מתוך רצון לאמץ את טחנת הרוח של ירושלים כסמל הולנדי.
רוברט הות
צ'לסי
הות חתם בצ'לסי בשנת 2001, כאשר היה בן 17, והתגלה על ידי המאמן קלאודיו ראניירי. את הבכורה ערך בשלהי עונת 2001/2002, בהפסד הביתי לאסטון וילה בתוצאה 1–3, כאשר החליף את ייספר גרונקיאר. בעונת 2003/2004 שותף הות במשחקים רבים יותר בקבוצה וביסס את מעמדו, אך בעונת 2004/2005 נפצע ומיעט לשחק. בעונת 2005/2006 פחת מעמדו של הות עוד יותר, כאשר המאמן ז'וזה מוריניו העדיף עליו שחקנים כמו ג'ון טרי, ויליאם גאלאס וריקרדו קרבאליו, זאת על אף שמוריניו דחה הצעה על השחקן מבאיירן מינכן. הות לא היה שבע רצון ממעמדו החדש, וביקש לעזוב. לאחר מונדיאל 2006, אליו זומן על ידי מאמן נבחרת גרמניה יורגן קלינסמן על אף שמיעט לשחק ולמרות פציעה ממנה סבל, עבר הות למידלסברו, לאחר שצבר 42 הופעות במדי צ'לסי.
יחסים דיפלומטיים
יחסים דיפלומטיים בעידן המודרני
עם התפתחות אמצעי התקשורת והתחבורה - היכולת ליצור קשר מידי בין מנהיגים ופקידי שלטון במדינות שונות, וכן היכולת של מנהיגים לערוך ביקורי-בזק במדינות רחוקות, איבדו הנציגויות הדיפלומטיות חלק מתפקידיהן המסורתיים בשמירת הקשר בין הממשלות. מנהיגים של מדינות ידידותיות מעדיפים לעיתים קרובות לתקשר ביניהם "מעל לראשם" של הנציגים הדיפלומטיים. עם זאת, יתרונו של השגריר בכך שהוא נמצא במדינה המארחת ומשקיע חלק ניכר מזמנו בלימוד התרבות המקומית ויחסי הכוחות בפוליטיקה המקומית. היכרות זו עם המדינה המארחת מאפשרת לו לייעץ לשולחיו ולייעל את התקשורת בינם לבין מארחיו.
ישראל
כמעט כל השגרירויות הפועלות בישראל ממוקמות בתל אביב, ברמת גן או בהרצליה. זאת, כיוון שרוב מדינות העולם רואות בריבונותה של ישראל על ירושלים עניין שנוי במחלוקת, ולפיכך אינן מכירות בה כבירת מדינת ישראל (ראו: מעמדה החוקי של ירושלים). שתי שגרירויות שנמצאו בעבר בירושלים - שגרירות קוסטה-ריקה ושגרירות אל-סלוודור (שתיהן מדינות במרכז אמריקה) - הועברו לתל אביב בעקבות הודעת ממשלותיהן על כך באוגוסט 2006. שתי שגרירויות מוקמו במבשרת ציון - שגרירות בוליביה, אשר ניתקה את יחסיה הדיפלומטיים עם ישראל בעקבות מבצע עופרת יצוקה, ושגרירות פרגוואי (שתיהן מדינות בדרום אמריקה). לכמה מדינות, למשל ארצות-הברית, בריטניה, איטליה ועוד, יש קונסוליות במזרח ירושלים, אולם הן אינן מואמנות לנשיא המדינה, ואינן כפופות לשגרירויות בתל אביב. חלק מהן קיימות עוד מימי המנדט הבריטי, ומאז מלחמת ששת הימים הן עוסקות בעיקר בייצוג מדינותיהן מול הציבור הפלסטיני ביהודה ושומרון ומול הרשות הפלסטינית, ובהנפקת אשרות ואישורים שונים לציבור זה. שגרירות הולנד בתל אביב מחזיקה משרד בירושלים.
סטיב ג'ובס
ביוגרפיה
ג'ובס עזר לווזניאק למכור מכשיר שפיתח אשר הערים על חברות הטלפונים ואיפשר ביצוע שיחות בחינם (בניגוד לחוק). ביחד, הם מכרו מספר מכשירים כאלה הנקראים "בלו בוקס". המכשיר הדיגיטלי שיוצר על ידם היה ללא צורך בכוונונים כלשהם. בתחתיתו הם הדביקו מדבקה בה נכתב "כל העולם אצלו בידיים".
ג'ובס לא זכה לקצור את פירות הצלחתו של ה"מקינטוש". בשנת 1983 גייס ג'ובס כמנכ"ל אפל את איש חברת "פפסי" ג'ון סקאלי. ג'ובס היה מודע למגבלות כישורי הניהול שלו באותה עת, וסבר כי נוכחותו של סקאלי תועיל לחברה, אך בתוך זמן קצר גילה כי המנכ"ל החדש דוחק את רגליו.
בשנת 1996 נרכשה חברת נקסט על ידי אפל תמורת 402 מיליון דולר וג'ובס שב לחברה אותה ייסד. באמצע שנת 1997 מונה למנכ"ל זמני של החברה, אחרי עזיבתו של גיל אמיליו. הטכנולוגיה של נקסט, ובמיוחד מערכת ההפעלה שלה "נקסטסטפ" (NeXTSTEP) הפכו לבסיס למערכת ההפעלה OS X של המקינטוש.
ג'ובס בתרבות
בשנת 1999 יצא הסרט שודדי עמק הסיליקון (Pirates of Silicon Valley), סרט טלוויזיה ביוגרפי בו מתואר פרק מחייו של סטיב ג'ובס, וכן הקמתה של חברת אפל. הסרט מכסה את השנים 1971–1997. בסרט גילם את דמותו השחקן נואה ויילי, המוכר בעיקר בתפקידו כרופא "ג'ון קרטר" בסדרה ER.
ג'יי קול
ביוגרפיה
ב־7 בפברואר 2012, יצא הסינגל השלישי והאחרון מאלבום הבכורה של קול, "Nobody's Perfect", בשיתוף הראפרית האמריקאית מיסי אליוט, הסינגל מסמן את חזרתו של קול למוזיקה. נכון לדצמבר 2016 הסינגל מכר 855,000 עותקים בארצות הברית. שני האלבומים, Born Sinner שיצא ב-2013 ו־2014 Forest Hills Drive שיצא ב־2014 קיבלו שבחים רבים מהמבקרים. שניהם מכרו כמיליון עותקים, והוכרזו כאלבומי פלטינה על ידי איגוד תעשיית ההקלטות האמריקאי. האלבום 2014 Forest Hills Drive היה מועמד לפרס גראמי לאלבום הראפ של השנה.
בשנת 2021 הכריז על צאת אלבומו השישי, The Off-Season, מוכו יצא הסינגל "Interlude". האלבום יצא לאור ב-14 במאי. בסמוך לצאת האלבום, הכריז על חתימתו בליגת הכדורסל האפריקאית. משחק הבכורה שלו התקיים ב-16 במאי.
חיים אישיים
קול הוא אזרח כפול של גרמניה וארצות הברית.
שמואל קעלין
ביוגרפיה
הוא סירב במשך השנים להצעות רבנות מקהילות יהודיות חשובות: רבנות פראג (לפני רבי יחזקאל לנדא), רבנות אובן (לפני משה מינץ), ורבנות פרשבורג (לאחר פטירת מהר"ם ברבי).
היה ידוע בתפילותיו המיוחדות ושימש כתובת לרבים לבקשות תפילה לחולים. נודע גם בפרישות מיוחדת והסתפקות במועט, וסופר עליו כי הרבה לצום ולבש תחת בגדיו במשך קרוב לחמישים שנה "שק של שיער" שנועד להעניק הרגשה לא נוחה.
אלכסנדר שפרן
פעילותו אחרי מלחמת העולם השנייה. הגירוש מרומניה ושנותיו בשווייץ
בדצמבר 1946 השתתף בקונגרס הציוני ה-22 בבזל ולאחר מכן ביקר בצרפת ובארצות הברית. נפגש עם המנהיגים הציונים בראש עם הרב אבא הלל סילבר ועם מנהיגי הג'וינט מהם ביקש סיוע הומניטרי לרומניה וליהודיה. המשך כהונתו ופעילותו היו לצנינים בעיני השלטון הקומוניסטי ומשום כך סולק מרומניה בסוף שנת 1947. בתפקיד הרב הראשי של רומניה החליף אותו בהמשך (1948) הרב דוד משה רוזן (Moses Rosen).
תכתיב וינה
קדמו לתכתיב דיונים בין הונגריה ובין רומניה אשר התנהלו בטורנו סברין והעלו חרס. בדיונים אלה תבעו ההונגרים כ־70,000 קילומטרים רבועים משטח רומניה.
יהודי צפון טרנסילבניה, כחלק מן האוכלוסייה הכללית של החבל, עברו לריבונות הונגרית כתוצאה מפסק הבוררות. מרביתם נשלחו להשמדה במהלך 1944 לאחר שהונגריה נכבשה על ידי הגרמנים.
התיקונים לחוקת רוסיה (2008)
רקע
מדובר ביוזמה הראשונה של הנשיא הרוסי לתקן את החוקה מאז שנבחר לרשת את מקומו של ולדימיר פוטין, אשר כבר אמר בעבר כי יש לבצע שינויים בחוקה, כולל הארכת הכהונה הנשיאותית.
גאורגי מלנקוב
גאורגי מקסמיליאנוביץ' מלנקוב (ברוסית: Гео́ргий Максимилиа́нович Маленко́в; 8 בינואר 1902 – 14 בינואר 1988) היה מדינאי סובייטי ומנהיג המפלגה הקומוניסטית של ברית המועצות, ושותף קרוב של יוסיף סטלין. הוא היה ראש ממשלת ברית המועצות לתקופה קצרה לאחר מותו של סטלין (מרץ 1953–פברואר 1955).
NEAR Shoemaker
המסע אל Eros
ב-27 ביוני 1997 חלפה הגשושית על פני 253 Mathilde במרחק של 1,200 ק"מ ובמהירות של 9.93 ק"מ לשנייה. הגשושית הפיקה יותר מ-500 תצלומים של האסטרואיד שכיסו 60% מפניו, כולל מידע שאיפשר למדוד את מסת וממדי האסטרואיד.
מבנה הגשושית
לגשושית הייתה יכולת לנוע בשלושה צירים על ידי מנוע ראשי שהפיק 450 ניוטון, 4 מנועים בעלי דחף של 21 ניוטון כל אחד ו-7 מנועים בעלי דחף של 3.5 ניוטון כל אחד. המהירות המקסימלית אליה יכלה להגיע החללית הייתה 1,450 מטרים לשנייה (5,220 קמ"ש). החללית נשאה עימה 209 ק"ג של הידרזין בשלושה מכלי דלק ו-109 ק"ג דיניטרוגן טטרוקסייד (Dinitrogen tetroxide) בשני מכלים מחמצנים.
פשיזם קלריקלי
דוגמאות לדיקטטורות ותנועות פוליטיות, שכללו אלמנטים או רעיונות של הפשיזם הקלריקלי, הן התנועה הלאומנית הקרואטית "אוסטאשה", מפלגת חזית המולדת בהנהגת אנגלברט דולפוס באוסטריה, ותנועותיהם של יוזף טיסו בסלובקיה, פרנסיסקו פרנקו בספרד, ז'טוליו ורגאס בברזיל, הרקסיזם בבלגיה וממשלת צרפת של וישי. סממן בולט שיש לכל התנועות היא העובדה שכולן קתוליות או בעלות רוב קתולי.
צבי אריה סלור
קורות חייו
לאחר ששוחררו על ידי השודדים נישבו השניים על ידי נוודים ברברים שהפכו אותם לעבדים. שנה שלמה עבדו בכריתת שיחי הרותם המדברי להסקה. כשחלה אחד מבני השבט התנדבו השניים לרפאו והצליחו. שמם יצא למרחוק וחולים רבים משבטי הברברים בדרום מרוקו נהרו אליהם.
בריאת העולם ביהדות ובאנומה אליש
האשורולוג חוקר המקרא יעקב קליין טוען שהסיפור המקראי לוקח מוטיבים "מדעיים" מתוך המיתוס המסופוטמי, אבל איננו מכיל יסודות מיתולוגיים. לפי הסבר זה, המחבר המקראי לקח את הרעיון המדעי של הבריאה ופירש אותו בהתאם לתאולוגיה הישראלית.
ליגת העל הפולנית בכדורסל
הליגה נוסדה בשנת 1928 אך רק בשנת 1995 הפכה לליגה מקצועית.
הוצאת הוד-עמי
אודות
יצחק עמיהוד, מהנדס מכונות במקצועו, שירת בצבא בצוות הראשון של ממר"ם, עבד ב-IBM, החל בשנת 1968 לכתוב ספר הדרכה לשימוש במחשב. הוא חיפש הוצאה שתוציא את ספרו, אולם התקשה למצוא והחליט להוציא את הספר בעצמו. הספר, "המחשב האלקטרוני ועבוד הנתונים", הוא הראשון שיצא לאור בהוצאת הוד-עמי.
מרדכי אבישי
מרדכי אבישי (24 בספטמבר 1931 – 30 באוקטובר 2004) היה סופר עברי, מבקר, עיתונאי, מתרגם ועורך ישראלי.
ביוגרפיה
אבישי נהרג ב-30 באוקטובר 2004 בתאונת דרכים, בן 73 במותו.
כריסטופר מורלי
ביוגרפיה
בשנת 1900 עברה המשפחה לבלטימור, מרילנד. בשנת 1906 החל כריסטופר ללמוד במכללת הוורפורד, וסיים בשנת 1910 כתלמיד מצטיין. בהמשך החל ללמוד היסטוריה מודרנית בניו קולג', אוקספורד במשך שלוש שנים, במסגרת מלגת רודס.
היא (סרט, 2016)
עלילה
מישל מחליטה לבקר את אביה לאחר שבקשת השחרור שלו נדחתה, רק כדי לגלות שהוא תלה את עצמו שעות לפני שהיא מגיעה. בדרך הביתה מהכלא היא נקלעת לתאונת דרכים באזור מבודד. במקום להזעיק אמבולנס, היא תחילה מנסה להתקשר לחבריה, ואז מחליטה להתקשר לפטריק. לאחר שהוא מחלץ אותה מהמכונית וחובש אותה, מישל מדברת איתו על מערכת יחסים מינית מסוכנת. היא מדברת איתו על תרחיש אונס חי ושניהם הולכים על קו עדין שבו פטריק צריך להרגיש כאילו הוא אנס את מישל, למרות שהיא מסכימה למשחק התפקידים.
Carnival Ride
האלבום הגיע אל המקום הראשון במצעד הבילבורד 200.
קרינה מייננת
סוגי קרינה
סוגים שונים של קרינה נוצרים כתוצאה מדעיכה רדיואקטיבית, היתוך גרעיני, ביקוע גרעיני, קרינה מחומרים שחוממו לחום גבוה מאוד (קרינת גוף שחור) ועל ידי מאיצי חלקיקים.
כשקרני אלפא עוברות בחומר הן מייננות את האטומים שבמסלולם. תוצרי היינון הם בדרך כלל יונים אטומים חיוביים ואלקטרונים חופשיים. כאשר חלקיקי בטא בעלי אנרגיה גבוהה עוברים דרך חומר הם מייצרים קרינת בלימה (Bremsstrahlung) או אלקטרונים משניים (שנקראים קרני δ), ושני אלו מייננים את החומר בסביבתם. בשונה מקרני אלפא ומקרני בטא, קרני גמא אינן מייננות את החומר (אלא רק את האלקטרונים שבתוך האטום) שנמצא על מסלולן. הן מקיימות שלושה סוגי אינטראקציה עם סביבתן: האפקט הפוטואלקטרי, אפקט קומפטון ויצירת זוג. בתמונה התחתונה משמאל ("אינטראקציה של קרינה מייננת עם חומר") ניתן לראות דוגמה לשתי התנגשויות קומפטון, זו אחר זו. בכל התנגשות כזו, קרינת הגמא (=הפוטון) מעבירה חלק מן האנרגיה שלה לאלקטרון, ולאחר מכן ממשיכה בכיוון חדש, עם אנרגיה פחותה. בתחתית תמונה זו מופיע נייטרון המתנגש בפרוטון; הפרוטון משתחרר מהגרעין בו הוא נמצא ונהפך לפרוטון רתיעה מהירה, המיינן את החומר על מסלולו. בסוף מסלולו נלכד הנייטרון על ידי גרעין אטומי בריאקציה שמסומנת (n,γ) - כלומר כליאת נייטרון ויצירת פוטון.
רוב הנזק שנובע מקרינת אלפא ובטא מתרחש כאשר חומרים אלו נוצרים בתוך הגוף עצמו או כשהם מוכנסים לגוף, למשל על ידי שאיפה, בליעה או אכילה. לעיתים, החדרת כמות קטנה של חומר רדיואקטיבי יכולה לגרום לנזק רב אם כל החומר מתרכז באיבר מסוים. לדוגמה, הגוף מתייחס ליוד רדיואקטיבי בדיוק כמו ליוד שאינו רדיואקטיבי ומרכז אותו בבלוטת התריס; הצטברות של יוד רדיואקטיבי בבלוטת התריס יכולה להוביל לסרטן בלוטת התריס.
השפעות ביולוגיות של קרינה מייננת
ברמות קרינה נמוכות, השפעת קרינה מייננת יכולה להיות כל כך מזערית עד שכמעט בלתי אפשרי לגלותה על ידי מחקרים אפידמיולוגיים. עוד מחסום שמקשה על הזיהוי של נזקי קרינה הוא מנגנוני הגוף שמתקנים נזקים אלו. ההשפעה הביולוגית של קרינה על תאים חיים יכולה להתרחש בכמה מסלולים, כולל:
דוגמאות להשפעות של מנות קרינה שונות
הסימפטומים של חשיפת קרינה חריפה מתוארים בערך הרעלת קרינה. הרמות המדויקות משתנות, אבל ככלל, מחלת קרינה קלה מתחילה במנה של בערך 0.5-1 סיוורט. הטבלה הבאה מציגה את השפעתן של מנות חשיפה שונות לצורך השוואה:
ג'יי וינסנט
אחיו הצעיר, סם וינסנט, שיחק אף הוא ב-NBA בין השנים 1985–1992, ואימן את קבוצת שארלוט בובקאטס בעונת.
נחום מלצר
נחום מלצר (נולד ב-1945) הוא אדריכל ישראלי.
ביוגרפיה
בשנים 1963–1965 שירת שרות חובה בחיל האוויר.
בן-ציון זהר
עיטור העוז והפלת ההנטר
ב-17 במאי 1967, בראשיתה של תקופת ההמתנה גויס זהר לשירות מילואים ונטל חלק במלחמת ששת הימים כטייס ווטור בטייסת 110. ביום הראשון למלחמה, 5 ביוני 1967, כחלק מגיחות הגל הראשון במבצע מוקד, השתתף בגיחת הפצצה על שדה התעופה אבו סואר שבמצרים. במהלך הכניסה להפצצת שדה התעופה, התקיפה רביעיית מטוסי מיג 21 מצריים את המפציצים הישראלים. למרות נחיתותו כמטוס הפצצה חמוש, לקח על עצמו זהר את העסקת מטוסי הקרב המצריים, בזמן ששלושת המטוסים ביצעו את יעפי ההפצצות על שדה התעופה.
נחום מלצר
פרסים בתחום האדריכלות
2002 - זכייה בתחרות תכנון הרחבת משכן הכנסת.
משפחתו
מלצר נשוי לחגית (לבית גורלי), מורה בשיטת אלכסנדר. אב לארבעה.
סטיב כהן
מחוקק בסנאט של טנסי
במשך 18 שנה, כהן שאף לביטול האיסור על ההגרלות בחוקה של מדינת טנסי. מאמציו נשאו פרי ב-2002 ובטנסי יש כעת תוכנית לוטו למלגות לסטודנטים בטנסי, אשר אומצה שנה לאחר מכן. תוכנית הלוטו נחשבת כהישג הגדול ביותר של כהן בקריירה שלו כסנאטור של מדינת טנסי. כהן גם יזם חקיקה להרחבת הנגישות הקהילתית לטיפול רפואי, זכויות הגנה לחיות, השבת זכויות הצבעה, מתן דרגת רישון נהיגה לבוגרי תיכון ומעלה ומימון בתחום האומנות.
מרוץ 2006
בתחילת אפריל 2006, כהן הכריז שהוא רץ שוב למושב המחוז ה-9 של טנסי; פורד לא רץ לבחירה מחדש למושב זה. כהן היה המועמד הראשון עם שם ידוע מחוץ לאזור ממפיס אבל עמד מול ארבעה עשר מתחרים נוספים בפריימריס. העיתון היומי של ממפיס, "דה קומרשל אפיל", הודיע על תמיכה בכהן.
בבית הנבחרים של ארצות הברית
למרות ההצלחה הניכרת שלו בקרב הקהילה השחורה בבחירות, רבים מהפעילים הפוליטיים השחורים חשים אכזבה להיות מיוצגים על ידו. מלבד התחושה כי המחוז ה-9 צריך להיות מיוצג בידי דמוקרט שחור, דעותיו הליברליות מבחינה חברתית גם היו לו למכשול. לדוגמה, התמיכה שלו בהצעת החוק לפשעי שנאה משכה התנגדות חזקה במיוחד, בגלל שכללה סעיף על נטייה מינית. כהן טוען כי שכל אחד מהחברים בשדולת הקונגרס של השחורים הצביע בעד הצעת החוק ושהאח הבכור במשפחת פורד, הרולד, הצביע בעד הצעת החוק במושב הקונגרס הקודם. למרות זאת, רבים מהכמרים השחורים מנסים להתאחד מאחורי מועמד שחור מוסכם שיתמודד מול כהן בפריימריס הדמוקרטיים הבאים.
החאן הירושלמי
תולדות המבנה
בצד התיאטרון, משמש אתר החאן גם כמקום בילוי פופולרי באווירת חצר ירושלמית טיפוסית. במקום פועלים בר ובית קפה המשמשים את באי התיאטרון בצד בליינים ירושלמיים, וחלקים מן המתחם ניתנים להשכרה לאירועים פרטיים.
בית הקברות הצבאי והאנדרטה האמריקניים במנילה
אזור הקבורה
מצבות השיש של החללים סדורות בחלקות בשורות ישרות. רובן הן מצבות צלב. מצבות מגן דוד הוצבו על קברי 164 חיילים יהודים. 22 מהמצבות הוצבו על גבי קברי אחים של 128 חללים.
בורקינה פאסו במשחקים האולימפיים לנוער
בורקינה פאסו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מבורקינה פאסו לא זכה במדליה אולימפית לנוער. ההשתפות של ספורטאי הנוער מבורקינה פאסו היא בעיקר סמלית.
משחקי הקיץ
המשלחת הראשונה של בורקינה פאסו למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשלושה ענפי ספורט, אתלטיקה, טאקוונדו ושחייה. ספורטאי המשלחת לא הגיעו להישגים משמעותיים וסיימו במקומות האחרונים בתחרויות. גם המשלחת לאולימפיאדת הנוער נאנג'ינג לא הגיעה להישגים משמעותיים. המשלחת מנתה שלושה ספורטאים שהתחרו בשני ענפים, אתלטיקה ושחייה. ספורטאי המשלחת, בדומה לאולימפיאדת הנוער סינגפור, סיימו במקומות האחרונים בתחרויות.
גאוגרפיה של ערב הסעודית
ערב הסעודית היא המדינה הגדולה ביותר בחצי האי ערב. שטחה הוא כ-2,149,690 קמ"ר. מרבית שטחה הוא מדברי ואינו מיושב - רק אחוז אחד מכל שטחה של ערב הסעודית מתאים להתיישבות, וריכוזי האוכלוסייה הגבוהים הם בערים בקו החוף המערבי והמזרחי. היקף הגבולות של ערב הסעודית הוא 4431 ק"מ, והיא בעלת גבול משותף עם תימן, איחוד האמירויות הערביות, קטר, עומאן, כווית, ירדן ועיראק. לערב הסעודית רצועת חוף באורך כולל של 2640 ק"מ - לאורך המפרץ הפרסי וים סוף.
אקלים
באזורי החוף, הלחים יותר, הטמפרטורה מגיעה ל-C° 40 בקיץ אך בגלל הלחות נשארת הטמפרטורה יחסית קבועה גם בשעות הערב (הלחות הממוצעת היא כ-85% אך לעיתים קרובות מגיעה ל-100%). כמות המשקעים הממוצעת בערב הסעודית היא 100 מ"מ בשנה. באזור עסיר, הנתונים תחת גשמי המונסון הדרום מערביים, כמות המשקעים היא כ-300 מ"מ בשנה, כמות המהווה כ-60% מסך כמות המשקעים בערב הסעודית. בשאר חלקי הארץ תדירות הגשמים בלתי יציבה, ולעיתים בשנה שלמה כמות המשקעים מתבססת על מספר קטן של שיטפונות המציפים את הוואדיות היבשים.
קוליפון
קוליפון היא חברת תקליטים, אולפן הקלטות וחנות לתקליטים ופטיפונים בכיכר השעון ביפו. החברה היא עסק משפחתי, שפעל מחוץ לזרם המרכזי של התרבות בישראל, החל משנות החמישים המוקדמות ועד שנות השמונים. קוליפון הייתה החלוצה בתחום "מוזיקת הקסטות" (בתקליטים) בישראל וגם מרכז להפצת תרבות ישראלית אלטרנטיבית. היום נקרא העסק בשם "האחים אזולאי".
אלגברת לי
הגדרה
אלגברת לי היא מרחב וקטורי V מעל שדה \mathbb{F} (בדרך כלל, השדה הממשי או השדה המרוכב) ביחד עם תבנית ביליניארית הנקראת "סוגריים של לי" (Lie brackets), המקיימת את התכונות הבאות:
ההצגה המצורפת
על האלגברה L מגדירים את הפעולה המצורפת של איבר x, לפי. זוהי פונקציה, המהווה (לפי זהות יעקובי) הומומורפיזם של אלגברות לי.
אלגברת לי של חבורת לי
אלגברת לי של חבורת לי מתקבלת על ידי לקיחת המרחב המשיק של איבר היחידה:. לכל חבורת לי מתאימה אלגברת לי יחידה אך ההפך איננו נכון. כך למשל, לאלגברת לי מתאימות חבורות לי,  ו-. עם זאת, לכל אלגברת לי מתאימה חבורת לי יחידה שהיא פשוטת קשר.
גבעת סילברי
גבעת סילברי (באנגלית: Silbury Hill) היא תל, גבעת קירטון מלאכותית פרהיסטורית כ-1.5 קילומטרים דרומית לאייווברי במחוז וילטשייר באנגליה. התל הוא חלק מאתר המורשת העולמית סטונהנג', אייווברי ואתרים נלווים של ארגון אונסק"ו. גובה התל 39.3 מטרים על פי מקור אחד או 30 מטרים לפי מקור אחר, הגבעה המלאכותית הפרהיסטורית הגבוהה ביותר באירופה, ואחת הגדולות בעולם, דומה בגודל לחלק מהפירמידות הקטנות במתחם הפירמידות בגיזה שבמצרים.
פונקציית גמא
זהויות אחרות
זהות חשובה אחת לפונקציית גמא היא נוסחת השיקוף:.
גבעת סילברי
המאה ה-21
מחקרים אחרים התמקדו בתפקיד של החפיר המקיף את הגבעה, שייתכן שלא היה רק מקור לקירטון עבור הגבעה אלא מחסום הממולא במים שהוצב בין הגבעה לשאר העולם.
בפברואר 2010 נתגלו בספרייה הבריטית מכתבים שכתב אדווארד דרקס בנוגע לחפירה של 1776 שבו תיאר "חלל מאונך" ברוחב 15 סנטימטרים ובעומק של 12 מטרים. מכיוון שבחלל נתגלו רסיסים של עץ, ככל הנראה אלון, הועלתה השערה שהגבעה נבנתה סביב עץ או עמוד טוטם.
מטרה
המטרה המדויקת של הגבעה אינה ידועה, אם כי הועלו השערות שונות בנושא:
השערות אחרות
הסופר, האמן וחוקר הפרהיסטוריה מייקל דיימס (Michael Dames) העלה תאוריה מורכבת של טקסים עונתיים, בניסיון להסביר את המטרה של גבעת סילברי והאתרים הנלווים אליה (הרוגם הארוך של מערב קנט, מעגל האבנים של אייווברי, המשכן וגבעת וינדמיל), שמהם אפשר לראות גבעת סילברי.
Blow (שיר של אד שירן, כריס סטייפלטון וברונו מארס)
השיר זכה לביקורות מעורבות מצד מבקרי המוזיקה, כאשר חלקם שיבחו את השירה של הזמר ואת צליל ההארד רוק של השיר, בעוד שאחרים ביקרו את המילים. השיר הגיע למקום ה-60 בבילבורד הוט 100 האמריקאי, ולמקום ה-39 בקנדה הוט 100, וכן הוסמך לתואר זהב מטעם איגוד תעשיית ההקלטות הקנדי (MC). בנוסף, הגיע השיר למקום השלישי במצעד שירי הרוק והשירים האלטרנטיביים בארצות הברית, למקום ה ברביעי במצעד הרוק הקנדי, ולמקום ה-21 במצעד הסינגלים האוסטרלי. בקליפ, שבוים על ידי מארס ופלורנט דכארד, שירן, סטייפלטון ומארס מוחלפים בלהקת רוק נשית, המבצעת את השיר במועדון הלילה "The Viper Room", מול קהל מעריצי רוק.
רקע וכתיבה
שירן, סטייפלטון ומארס כתבו את הרצועה במרתף בנאשוויל. שירן הסביר כי השלישייה עבדה על שירים שונים ודברים שונים, אך סאונד הרוק של הסינגל הגיע לאחר עבודה עם סטייפלטון. שירן פירט, "זה היה רק במקרה... סטייפלטון פשוט ניגן לנו את הריף, והחלטנו לכתוב עליו את השיר". עם זאת, לשירן ולמארס היו מספר ויכוחים ומחלוקות בזמן העבודה על השיר, "ברונו לא הפסיק להזכיר לנו מי מהם מכר יותר תקליטים", הסביר שירן. בראיון ל-iHeartRadio, טען שירן כי אנשים הופתעו כשהקשיבו לשיר, כיוון שלא ציפו לשיר כזה ממנו. מארס אמר כי זו הייתה "זכות" לעבוד עם שירן וסטייפלטון, באומרו, "לעולם אינך יודע על מה אתה הולך לנחות כשתשתף פעולה עם מוזיקאים אחרים". הוא הצהיר כי נהנה לעבוד איתם על השיר, וכך גם שירן.
וידאו קליפ
שירן הודיע כי הקליפ עתיד לצאת ב-30 ביוני 2019, אולם תאריך יציאתו נדחה ל-8 ביולי 2019. את הקליפ ביימו ברונו מארס ופלורנט דכארד, והוא צולם לאורך שלושה ימים. אחת השחקניות שהופיעו בקליפ, ג'ורדן קלי דברג', הסבירה על הקליפ, ואמרה כי "זיעה, דם ודמעות נכנסו ליצירת המופת הזו".
הפיליפינים
היסטוריה
הכוחות האמריקאים עזבו את הפיליפינים ב-4 ביולי 1946, שהוא התאריך שנקבע עוד לפני פרוץ המלחמה, ולא הושפע ממנה. ב־1946 הפיליפינים הכריזו על עצמאותם.
חמישה נשיאים התחלפו עד עלייתו של פרדיננד מרקוס לכס הנשיאות ב־1966. ב־1972 הוא הכריז על משטר צבאי ופיזר את הפרלמנט. אולם ההתנגדות למשטרו גברה ב־1983 לאחר שאחד ממתנגדיו – הסנטור לשעבר בניגנו אקינו הבן, נרצח. העם דרש בחירות מחודשות, וב־1985 נבחרה קורסון אקינו אשת הנרצח לנשיאת הפיליפינים. מרקוס ניסה לזייף את התוצאות אך לבסוף נמלט מהמדינה ונפטר לאחר שנים לא רבות.
פוליטיקה
הקונגרס מורכב משני בתים: הבית העליון, הסנט, הוא בן 24 נבחרים לתקופה של שש שנים, כאשר הנציגים הם נבחרי כלל הציבור ואינם משתייכים לאזורים גאוגרפיים מסוימים. בבית התחתון, בית הנבחרים הוא בן 287 מושבים, כשחלק הם נציגי אזורים וחלק הם נציגי מיעוטים, ארגונים והתאחדויות עובדים.
דמוגרפיה
כשני שלישים מן האוכלוסייה מתגוררים באי לוזון, ולמעלה מ־15 מיליון בעיר הבירה מנילה, שהיא הכרך הצפוף ביותר בעולם.
כ־10 מיליון פיליפינים (עשרה אחוז מהאוכלוסייה) חיים מחוץ לארצם, חלקם כאזרחים וחלקם כתושבים זמניים. קהילות פיליפיניות מצויות במזרח אסיה, בעיקר במלזיה ויפן, במזרח התיכון, בעיקר בסעודיה, ובמערב, בעיקר בארצות הברית שבה חיים כ־2.9 מיליון תושבים ממוצא פיליפיני. גם בישראל ישנם כמה רבבות פיליפינים, העובדים בעיקר בתחום הסיעוד.
יהדות הפיליפינים
יהודים התיישבו באיים החל מהמאה ה־16. כיום יש באיים הפיליפינים קהילה יהודית קטנה בת כ-200 משפחות, אשר מוצאה מכל העולם: ארצות הברית, בריטניה, קנדה, צרפת, ארגנטינה וגם מישראל. רובם אנשי עסקים אשר גרים בבירת האי מנילה מסיבות עסקיות. רק מעטים מיהודי האי הם בני משפחות מדורות קודמים.
התכדדות
הִתְכַּדְּדוּת היא תהליך של בליה מכנית המתבטא בהיפרדות לוחות לאורך סדקים המקבילים לפניו החשופים של הסלע בפני השטח בעקבות היסדקות והתפוררות של סלעים. התכדדות היא הגורם להיווצרות כיפות גרניטיות דוגמת Half Dome ("חצי כיפה") בפארק הלאומי יוסמיטי בארצות הברית.
מחקר וגורמים
בשנת 1904 פרסם הגאולוג האמריקאי גרוב קרל גילברט (Grove Karl Gilbert, 1843–1918) מאמר בשם "Domes and dome structures of the high Sierra" בביטאון האגודה האמריקאית לגאולוגיה (Geological Society of America – GSA), ובו תאוריה הקושרת את היווצרות הסדקים להפחתת לחץ באמצעות התפשטות של גוף הסלע כתוצאה מסחיפה. עם פרסום המאמר החל דיון נרחב הנוגע למקור ההתכדדות בסלעים ולגורמים האחראים לו. התהוות היריעות יוחסה מאז לגורמים שונים, בהם: מאמץ לחיצה מקומי או אזורי המופעל על המסלע לאחר התגבשותו, מאמץ לחיצה בקנה מידה נרחב הפועל במקביל לפני הסלע החשופים, שינויים דיפרנציאליים גדולים בלחץ המופעל על המסלע ובטמפרטורת פני השטח, בליה ביולוגית ועוד.
כיום רווחת הסברה כי היחשפות הסלע לתנאים של לחץ וטמפרטורה נמוכים יותר מאלה ששררו במקום בו נוצר היא הגורם להתפשטות קלה בחלקו החשוף של הסלע, להיווצרות סדקים המקבילים לפני השטח ולהתבקעותו. התהליך עשוי להיות מושפע מתהליכים גאולוגיים דוגמת תנועתם של לוחות טקטוניים ומהתפשטות המסלע כתוצאה מהתחממות או מהמרה כימית שלו. עם זאת, המנגנון השלם העומד מאחורי ההתכדדות נותר לא ברור.
אוניברסיטת מונש
קמפוס קלייטון
קמפוס קלייטון מכסה שטח של 1.1 ק"מ רבוע והוא הגדול ביותר באוניברסיטה. ב-2001, ממשלת מדינת ויקטוריה החליטה לבנות את מאיץ החלקיקים האוסטרלי הראשון בצמוד לקמפוס קלייטון. מאיץ החלקיקים האוסטרלי יהיה מסוגל לצפות בחומר ברמה המולקולרית תוך שימוש בתאורת מאיץ חלקיקים. הקמפוס נמצא בפרבר משלו, קידומת טלפון 990 ומיקוד 3800.
קמפוס פנינסולה
קמפוס פנינסולה הוא קמפוס חצי אי של אוניברסיטת מונש מתמקד בלימודי בריאות ורווחה. הקמפוס ממוקם בפרבר המפרץ פרנקסטון בקצה מלבורן.
קמפוס גיפסלנד
קמפוס גיפסלנד מהווה בית ל-2000 סטודנטים בקמפוס ו-5000 סטודנטים מחוץ לקמפוס ו-400 אנשי צוות. הקמפוס נמצא בעיירה עמק לטרוב של צ'ירצ'יל, 142 ק"מ מזרחית למלבורן בשטח של 630 דונם. עד שנת 2014, היה הקמפוס הלא עירוני היחיד של אוניברסיטת מונש. בינואר 2014, אוניברסיטת בלרט  התמזגה עם הקמפוס ויצרה אוניברסיטה אזורית חדשה בשם אוניברסיטת הפדרציה אוסטרליה . מתאריך זה נותר, רק בית הספר לרפואה של אוניברסיטת מונש באתר.
קמפוס יוהנסבורג בדרום אפריקה
הקמפוס הדרום אפריקאי נמצא בצד המערבי החיצוני של יוהנסבורג, ונפתח ב-2001. הקמפוס נכשל לעמוד בתחזיות התקציב והסטודנטים. הקמפוס שימש בית לבערך 800 סטודנטים, והציע מגוון מוגבל של תארים עם תוכנית להתרחבות. בשנת 2015, מונאש והחברה לתועלת הציבור - Laureate Education, Inc, הסדירו את התנאים להעברת הבעלות על הקמפוס למכון העצמאי לחינוך דרום אפריקה. העברת הבעלות הסתיימה בשנת 2019.
גשר (רפואת שיניים)
סיבות
מחלות שונות כמו דלקות וזיהומים הקשורים להיגיינת פה לקויה כמו דלקת חניכיים ועששת עשויים לגרום לרקבון השן עד לעקירתה. מחלות שונות עשויות לגרום להיחלשות החניכיים ולנפילת שיניים, כמו גם תת-תזונה, פגמים גנטיים, חבלה, או התמכרות לסמים. בהיריון, מופרשים הורמונים, המרככים את סוגר הקיבה, וגורמים לחומצת מלח הנמצאת בקיבה, לעלות חזרה לפה ולפגוע באמאייל. חבלה דנטלית עשויה לגרום לשבר בשן ובמצב חמור עד לתלישתה מהשורש. גשר מסייע בין השאר ב:
הגרלה
הגרלה היא שיטת הימורים שבה הזוכה נבחר בבחירה אקראית לחלוטין, באמצעות מכונה הבוחרת מספר זוכה, ערבוב כרטיסי הגרלה בתיבה ובחירה עיוורת של כרטיס וכדומה. בניגוד לשיטות הימורים כגון טוטו או משחקי קלפים, שבהם בנוסף למזל נדרשת גם מיומנות מסוימת של המהמר, בהגרלה לא נדרשת כל מיומנות.
אחוז תוחלת הזכייה בהגרלה הוא בדרך כלל נמוך מ-100, כדי להותיר סכום שיכסה את הוצאות התפעול וייתן רווח למפעיל.
Company Of Heroes
תיאור המשחק
במשחק ישנם 3 סוגי משאבים הנחוצים לשחקן על מנת לבנות מבנים ויחידות: כוח אדם (משמש בעיקר לבניית מבנים ויחידות), תחמושת (משמשת להרחבה ובניית שדרוגים ליחידות) ודלק (משמש בעיקר לבניית רכבים ומבנים). על מנת להשיג דלק ותחמושת צריך השחקן לכבוש טריטוריות ולדאוג שיתקיים רצף טריטוריאלי בינן לבין המפקדה הראשית. כוח האדם מסופק מתחילת המשחק על ידי המפקדה הראשית וניתן להרחיבו באמצעות כיבוש טריטוריות.